Atzinumi 24-TA-31
Izdrukāts 21.06.2024. 17.47
Atzinumi 24-TA-31
Izdrukāts 21.06.2024. 17.47
24-TA-31: Noteikumu projekts (Grozījumi)
Grozījumi Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība"
TA saskaņojamie dokumenti
Noteikumu (grozījumu) projekts 5.0
Anotācija (ex-ante) 5.0
MK sēdes protokollēmuma projekts 1.0
Noteikumu konsolidētā versija 6.0
Atzinuma sniedzējs
Tieslietu ministrija
Atzinums iesniegts
21.06.2024.
Atzinuma sniegšanas termiņš
01.07.2024.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.

5. Tiesību akta projekta atbilstība Latvijas Republikas starptautiskajām saistībām
	Iebildums
Pamatojoties uz Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 9.19. apakšpunktu, atkārtoti lūdzam aizpildīt anotācijas 5.4. sadaļas 1. tabulu ar atbilstošu informāciju par Eiropas Savienības tiesību aktu ieviešanu noteikumu projektā. Vēršam uzmanību, ka noteikumu projektā ieviesta Komisijas 2023. gada 13. decembra Regula (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam.
Kā pareizi skaidrots izziņā, regulas ir tieši piemērojamas un tās, atšķirībā no direktīvām, nav jāpārņem nacionālajos tiesību aktos, proti, tās ir daļa no Eiropas Savienības dalībvalsts nacionālo tiesību kopuma un tās ir aizliegts pārrakstīt. Vienlaikus norādām, ka tai pašā laikā ir jānodrošina regulu tieša piemērošana katrā dalībvalstī un var būt nepieciešami pasākumi regulas ieviešanai. Dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot, tostarp, ja vajadzīgs, izstrādājot jaunus normatīvos aktus vai veicot grozījumus jau esošajos normatīvajos aktos. Citstarp arī atsauču uz regulu un tās vienībām ietveršana normatīvajos aktos pēc būtības ir regulas prasību ieviešana, jo tādējādi tiek nodrošināta regulas prasību praktiskā piemērošana. Attiecīgi, ņemot vērā minēto, lūdzam aizpildīt anotācijas 5.4. sadaļas 1. tabulu norādot uz Eiropas Savienības tiesību akta ieviešanu, piemēram, noteikumu projekta 2., 11. un 12. punktā.

